Braun: Američki centar i Milošević
Bivši američki diplomata ispričao nam je zanimljivu i malo poznatu epizodu iz srpsko-američkih odnosa u drugoj polovini 1990-ih.
Profesor Braun je pun uspomena na uzbudljive dogadjaje kojima je bio očevidac u Beogradu u drugoj polovini 1990-ih. Za njega, to vreme je obeležila dinamična figura američkog diplomate Ričarda Holbruka, koji je iznenada preminuo krajem prošle godine. Posle Holbrukove smrti, Braun je, u članku za veb portal Hafington Post, osvetlio neobičnu epizodu srpsko-američkih odnosa posle potpisivanja Dejtonskog sporazuma. Na globalnom nivou, bilo je to vreme posle sloma komunizma, kada je u Vašingtonu postojalo raspoloženje da javna diplomatija više nije potrebna, i uvedeni su veliki rezovi da bi se smanjili budžetski troškovi. priča Braun. Centar u Čika Ljubinoj zamenjen je malim prostorom unutar američke ambasade nazvanim Centar za informacije i resurse, koji, prema Braunovim rečima, nije imao posebnog efekta u Beogradu. Braun kaže da taj dogovor nije bio tajna ali da podatak nikada nije javno obelodanjen. Tumačeći Miloševićevu motivaciju da pomogne američkoj ambasadi, on kaže da je bivši jugoslovenski predsednik želeo priznanje od strane SAD. Odnos Zapada prema Miloševiću bio je komplikovan posle potpisivanja Dejtonskog sporazuma, kada je „balkanski kasapin“ postao „garant mira na Balkanu.“ Kada su započeli protesti širom Srbije 1996, opozicija i nezavisni mediji bili su frustrirani što nisu dobili snažniju podršku SAD u pokušajima da zbace Miloševića sa vlasti. Braun ukazuje da je situacija bila složena.